जानकारी के अनुसार पहला हादसा धनोटू में चंडीगढ़-मनाली राष्ट्रीय उच्च मार्ग पर शुक्रवार शाम को हुआ। जहां बाइक को सामने से आ रही एक तेज रफ्तार कार ने टक्कर मार दी। इस हादसे में बाइक पर सवार राजकीय इंजीनियरिंग कालेज के प्रवक्ता सुदेव दत्ता और टेक्सटाइल इंजीनियरिंग के अंतिम वर्ष का प्रशिक्षु सोलन का बद्दी निवासी विकास मित्तल गंभीर तौर पर घायल हो गए। इस हादसे में कार सवार एक युवक कमल कुमार को भी चोटें आई हैं। दूसरा हादसा यहां के छात्र गांव में हुआ जहां पर नेरचौक से सुंदरनगर की तरफ आ रहे एक बाइक सवार को पीछे से आ रही एक तेज रफ्तार बाइक ने टक्कर मार दी। इस हादसे में छात्र निवासी हरि सिंह घायल हो गया। चारों घायलों को उपचार के लिए यहां के नागरिक अस्पताल में भरती करवाया गया है। डीएसपी अजय कुमार ने बताया पुलिस ने दोनों मामले दर्ज कर हादसे के कारणों की जांच आरंभ कर दी है।